पाएं अपने शहर की ताज़ा ख़बरें और फ्री ई-पेपरडाउनलोड करें
जींद. अतिरिक्त जिला एवं सत्र न्यायाधीश कंचन माही की अदालत ने पिल्लूखेड़ा गैंगरेप मामले में धड़ौली गांव के मुख्य आरोपी संदीप समेत छह को दोषी करार दिया है, जबकि मामले में दो आरोपियों को सबूतों के अभाव में अदालत ने बरी कर दिया है।
बरी होने वाले मुख्य आरोपी संदीप के माता-पिता हैं। मामले में संदीप के अलावा बलराम, रिंकू पुत्र धौला को 376 टूजी, 452 व 120 बी धारा के तहत दोषी करार दिया। जबकि 67ए आईटी एक्ट के तहत धड़ौली गांव के ही रिंकू, सोनू व नरेंद्र को अदालत ने दोषी माना है। सभी दोषियों को अदालत 5 जून को सजा सुनाएगी।
21 सितंबर 2012 को गैंगरेप कर बनाया एमएमएस : धड़ौली की एक महिला ने पुलिस को दी शिकायत में बताया था कि वह अपने पति व बच्चों के साथ पिल्लूखेड़ा मंडी रेलवे कॉलोनी के पास किराए के मकान में रह रही है। आरोप लगाया कि 21 सितंबर को जब वह घर पर अकेली थी तो धड़ौली गांव के आजाद का पुत्र संदीप अपने दो साथियों बलराम उर्फ बिल्लू और रिंकू के साथ उसके घर में घुस आया।
इस दौरान संदीप व उसके दोनों साथियों ने जबरदस्ती करते हुए उसके साथ दुष्कर्म किया। इतना ही नहीं, गैंगरेप के आरोपियों ने पीड़िता का एमएमएस भी बना लिया। परिजनों को बताने पर जान से मारने व एमएमएस को सार्वजनिक कर बदनाम करने की धमकी देते हुए आरोपी फरार हो गए।
गोहाना में नाबालिग छात्रा से दुष्कर्म कर फिल्म बनाई
गोहाना . निकटवर्ती गांव गढ़ी उजाले खां की आठवीं कक्षा की एक छात्रा को इसी गांव के चार युवकों ने हवस का शिकार बनाया। उसकी वीडियो बनाकर किसी को बताने पर उसे जान से मारने की धमकी दी। घटना दो माह पहले की है। पुलिस ने मामला दर्ज कर तीन युवकों को गिरफ्तार कर लिया है। पुलिस ने पीड़ित का मेडिकल परीक्षण कराया है। पीड़ित छात्रा ने पुलिस को दिए गए बयान में कहा कि करीब दो माह पहले वह गांव में ही बनी दुकान पर सामान आदि लेने के लिए गई थी।
जहां खानपुर रोड पर स्थित नई बस्ती में रहने वाला एक युवक शुभम उसे गांव में ही बने राजबीर के मकान में ले गया, जहां रिंकू पुत्र रामफल व बलवान पुत्र रामपाल पहले से ही मौजूद थे। जहां दो आरोपियों ने शुभम व बलराम ने उसके साथ बारी-बारी से दुष्कर्म किया, जबकि रिंकू ने उसकी वीडियो क्लिप बनाई।
पीड़ित छात्रा का आरोप है कि उसके साथ दुष्कर्म करने के बाद उन्होंने धमकी दी कि यदि किसी को इस बारे में बताया तो जान से मार देंगे तथा उसे पूरे क्षेत्र में बदनाम कर देंगे। पीड़िता का आरोप है कि धमकी के कारण वह चुप रही तथा परिवार के लोगों को भी इस बारे में नहीं बताया। गत दिवस रिंकू के भाई गोपाल ने उसकी वीडियो क्लिप गांव के लोगों को दिखाई। जिस पर उसके व अन्य आरोपियों के खिलाफ मामला दर्ज कर लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn